5 Ka lekhetlo le leng ha bongata bo ne bo mo petelitse ’me bo mametse lentsoe la Molimo, o ne a eme ka thōko ho letša la Genesarete.+ 2 Eaba o bona likepe tse peli li eme lebōpong la letša, empa batšoasi ba litlhapi ba ne ba tsoetse ka ntle ho tsona ’me ba ne ba hlatsoa matlooa+ a bona. 3 Ha a palama se seng sa likepe tseo, seo e neng e le sa Simone, a mo kōpa hore a se hulele hōjana le moo ho omileng. Joale a lula fatše, ’me a qala ho ruta bongata a le ka sekepeng.+ 4 Ha a khaotsa ho bua, a re ho Simone: “Se hulele moo ho tebileng, ’me le theolele matlooa+ a lōna tlaase hore le tšoase.” 5 Empa Simone ha a araba a re: “Morupeli, re sehlile bosiu bohle ’me ra se ke ra tšoasa letho,+ empa ka taelo ea hao ke tla theola matlooa.” 6 Joale, ha ba etsa sena, ba tšoasa litlhapi tse ngata haholo. Ha e le hantle, matlooa a bona a qala ho taboha. 7 Kahoo ba hoehla balekane ba bona ka sekepeng se seng hore ba tl’o ba thusa;+ ’me ba fela ba tla, eaba ba tlatsa likepe tseo ka bobeli, hoo li ileng tsa qala ho teba. 8 Ha Simone Petrose+ a bona sena, a itihela fatše mangoleng a Jesu, a re: “Morena, tloha ho ’na, hobane ke monna ea nang le sebe.”+ 9 Etsoe eena le bohle ba neng ba e-na le eena ba ile ba makala haholo ka lebaka la litlhapi tseo ba ileng ba li tšoasa, 10 ka ho tšoanang le Jakobo hammoho le Johanne, bara+ ba Zebedea, bao e neng e le balekane ba Simone. Empa Jesu a re ho Simone: “Khaotsa ho ba le tšabo. Ho tloha joale ho ea pele u tla tšoasa batho ba phela.”+ 11 Kahoo ba khutlisetsa likepe tseo moo ho omileng, ’me ba tlohela ntho e ’ngoe le e ’ngoe eaba baa mo latela.+